***Témy dizertačných prác pre prijímacie konanie na doktorandské štúdium na akademický rok 2023/2024 :***

***Študijný odbor : politické vedy***

***Študijný program : verejná politika a verejná správa***

**prof. Ing. Ivana Butoracová Šindleryová, PhD.**

**1. Aktuálne výzvy z pohľadu verejnej správy na Slovensku – vybrané otázky**

***Anotácia :***

Autor/-ka v dizertačnej práci pristupuje k identifikácii stavu verejnej správy v Slovenskej republike z pohľadu kľúčových (využitých i premrhaných) príležitostí a otvárajúcich sa problémov pre odbornú i vedeckú diskusiu, a to v lokálnom, národnom alebo európskom kontexte. Cieľom skúmania je definovať tieto míľniky pre vybratú oblasť/inštitúciu verejnej správy a na základe rešerše dostupných zdrojov, realizácie relevantných analýz a komparácie osvedčených postupov otvoriť obsahovo zmysluplnú diskusiu a navrhnúť konštruktívne riešenia. Tému je možné poňať aj ako súbor prípadových štúdií tematicky previazaných s nosnou vybranou oblasťou pre diskusiu.

Forma štúdia: **denná/externá – podľa preferencií uchádzača**

**prof. Ing. Július Horváth, PhD.**

**1. Eseje o súčasnom charaktere verejnej politiky v strednej Európe**

***Anotácia :***

Po rozpade socialistického systému vyzeralo zrejmé, že nový charakter spoločenského poriadku pôjde cestou imitácie kapitalistického systému v rozvinutých krajinách západného svet. Nedávne udalosti, ako výsledky volieb v rozvinutých krajinách, skepsa voči Európskej Únii, rast nacionálnej politiky v Maďarsku a v Poľsku, politický chaos na Slovensku, vedie k situácii v ktorej sa hľadajú nové cesty budovania národného prístupu k verejným politikám v Strednej Európe. Táto dizertácia ohodnocuje, prezentuje a hodnotí rozdielnosti vo fungovaní verejnej politiky v krajinách Strednej Európy.

Forma štúdia: **denná/externá – podľa preferencií uchádzača**

**doc. PhDr. Peter Horváth, PhD.**

1. **Aktéri verejnej politiky na vybranej úrovni riadenia štátu (komunálna, regionálna, celoštátna)**

Dizertačná práca má za cieľ poskytnúť bližší pohľad na formovanie a analýzu činnosti jednotlivých aktérov verejnej politiky na jednej z troch úrovní riadenia štátu – komunálna, regionálna alebo celoštátna úroveň. Zmapovanie nielen ich činnosti, ale aj faktorov, ktoré pozitívne alebo negatívne vplývajú na ich činnosť a na motívy ich jednania. Aktéri verejnej politiky na každej z uvedených úrovní  pochádzajú tiež z rôznych sfér – verejná správa, súkromný sektor, médiá, cirkvi, odbory, záujmové združenia a podobne.  Predpokladá sa vypracovanie prípadovej štúdie, ktorá poukáže na viacrozmernosť danej problematiky.

Forma štúdia: **denná/externá – podľa preferencií uchádzača**

**prof. Ing. Roman Horváth, Ph.D.**

**1. Centrálne banky, inflácia a finančná stabilita**

***Anotácia :***

Tato dizertačná práca by mala diskutovať činnosť centrálnych bánk, najmä v oblasti cenovej a finančnej stability. Dizertačná práca by mala popísať ciele centrálnej banky v tejto oblasti a nástroje a opatrenia, ktorými sa centrálna banka snaží tieto ciele dosahovať. Dizertačná práca by mala obsahovať rozsiahlejšiu empirickú analýzu dopadov vybraných opatrení centrálnych bánk (napr. zmeny krátkodobej úrokovej sadzby) na infláciu a vybrané indikátory finančnej stability.

Forma štúdia: **denná/externá – podľa preferencií uchádzača**

**doc. PhDr. Ján Machyniak, PhD.**

**1. Dopady opatrení štátu súvisiacich s energetickou krízou na miestne samosprávy**

***Anotácia :***

Energetická kríza v poslednom období výrazným spôsobom zasiahla do finančnej stability miestnych samospráv. Po koronakríze ide druhý závažný problém, ktorý samosprávam zväzuje ruky, resp. bráni im v ďalšom rozvoji. Samosprávy žiadajú urýchlenú pomoc zo strany štátu. Dizertačná práca hľadá odpovede na otázky smerujúce k riešeniu tejto problematiky. Je pomoc zo strany štátu dostatočná? Ktoré samosprávy sú najohrozenejšie? Ide štátu skutočne o to, aby miestne samosprávy boli funkčné a samostatné, resp. čo samosprávy v tejto situácií robia?

Forma štúdia: **denná/externá – podľa preferencií uchádzača**

**2. Referendum v podmienkach územnej samosprávy na Slovensku**

***Anotácia :***

Podľa zákona o obecnom zriadení majú obyvatelia územnej samosprávy na Slovensku právo správy vecí verejných prostredníctvom inštitútov priamej demokracie.   Predkladaná práca sa zaoberá jedným z týchto inštitútov – referendom na miestnej a krajskej úrovni. Uvedenú problematiku reflektuje dizertačná práca v teoretickej a následne aj praktickej rovine. V práci bude realizovaný výskum na úrovni miestnych samospráv v SR, v rámci ktorého sa bude podrobnejšie zameriavať na reálne skúsenosti s využívaním tohto inštitútu v praxi.

Forma štúdia: **denná/externá – podľa preferencií uchádzača**

**prof. Ing. Václav Vybíhal, CSc.**

**1. Determinanty a fragmenty občianskej vybavenosti obcí Slovenskej republiky**

***Anotácia :***

Dizertačná práce by sa mala zamerať na problematiku občianskej vybavenosti obcí rôznych veľkostných kategórií. Občianska vybavenosť sa priamo dotýka miery spokojnosti občanov s poskytovaním najrozličnejšich potrieb zahrnujúcim všetky vekové, sociálne a vzdelanostné kategórie. Z hľadiska jednotlivých fragmentov občianskej vybavenosti je treba zamerať pozornosť na širokú škálu občianskej vybavenosti, a to technickej infraštruktúry (napr. internetové pokrytie územia, mobilná sieť, plynofikácia, kanalizácia, verejný vodovod), dopravnej infraštruktúry (stav miestnych a ďaľšich komunikácií, dostupnosť železničnej stanice, autobusová zastávka, aktuálnosť spojenia s okolitými obcami, s okresným a krajským mestom, stav chodníkov a parkovisek, cyklistické stezky), existencia a stav vzdelávacích inštitúcií (materská škola, základná škola), existencia a dostupnosť lekárskych služieb a sociálnych zariadení, dostupnosť bankomatu a spojenie s obcami, ktoré poskytujú stredoškolské a vysokoškolské vzdelanie, zmapovať a vyhodnotiť kultúrnu a športovú infraštruktúru a dostupnosť obchodnej siete. V rámci cieľa práce je potrebné vyhodnotiť stav občianskej vybavenosti z hľadiska veľkostných kategórií obcí a jednotlivých samosprávnych krajov Slovenska. Nedielnou súčasťou práce bude formulovať návrhy na zlepšení občianskej vybavenosti i s ohľadom na požiadavky občanov dané lokality. Pre objektivizáciu dosažených výsledkov práce možno využívať metódu SWOT analýzy.